เอดมันตัน

เอดมันตัน 1 กันยายน 2565. ( ) เป็นเมืองหลวงของรัฐแอลเบอร์ตา ประเทศแคนาดา ตั้งอยู่ริมฝั่งแม่น้ำนอร์ทซัสแคตเชวัน เมืองมีประชากร 877,926 คนในปี ค.ศ. 2014 http://www.edmonton.ca/city_government/facts_figures/population-history.aspx  ทำให้เป็นเมืองใหญ่เป็นอันดับสองของรัฐแอลเบอร์ตา และเป็นเทศบาลที่ใหญ่เป็นอันดับ 5 ของประเทศ

เอดมันตันเป็นเมืองศูนย์กลางด้านวัฒนธรรม การปกครองและการศึกษา ได้รับฉายาว่าเป็นเมืองเทศกาลของแคนาดา
เป็นที่ตั้งของศูนย์การค้าที่ใหญ่ที่สุดในอเมริกาเหนือ คือ เวสต์เอดมันตันมอลล์ (เป็นศูนย์การค้าที่ใหญ่ที่สุดในโลกระหว่างปี ค.ศ. 1981 ถึง 2004) และฟอร์ตเอดมันตันพาร์ก ที่ถือเป็นพิพิธภัณฑ์มีชีวิตทางประวัติศาสตร์

 ภูมิอากาศ 
เอดมันตันมีลักษณะภูมิอากาศแบบภูมิอากาศแบบชื้นภาคพื้นทวีป แต่ละฤดูกาลมีอุณหภูมิที่แตกต่างกันอย่างชัดเจน ฤดูร้อนมีอุณหภูมิเฉลี่ยสูงสุด 23 องศาเซลเซียสในเดือนกรกฎาคม ส่วนฤดูหนาวมีอุณหภูมิเฉลี่ยสูงสุด -6 องศาเซลเซียสในเดือนมกราคม

ส่วนใหญ่หิมะตกในเดือนตุลาคมไปจนถึงเดือนพฤษภาคม โดยมีหิมะตกเฉลี่ยประมาณ 50 วันต่อปี เอดมันตันมีปริมาณหยาดน้ำฟ้ารวมทั้งปีค่อนข้างน้อย อยู่ที่ประมาณ 400 มิลลิเมตร มีปริมาณหิมะรวมทั้งปีประมาณ 120 เซนติเมตร และมีแสงแดดรวมทั้งปีประมาณ 2,300 ชั่วโมง

นับตั้งแต่ปี 1937 เอดมันตันมีสถิติอุณหภูมิต่ำสุดเป็นประวัติการณ์อยู่ที่ -48.3 องศาเซลเซียส และมีสถิติอุณหภูมิสูงสุดเป็นประวัติการณ์อยู่ที่ 35.6 องศาเซลเซียส

อ้างอิง

หมวดหมู่:เมืองในประเทศแคนาดา
หมวดหมู่:รัฐแอลเบอร์ตา